Viestinnän tarkkailijan muistilista, puolen päivän harjoitus

Viestinnän tarkkailijan tehtävä on seurata ja havainnoida harjoitukseen osallistuvan viestintävastaavan sekä harjoitustiimin toimintaa ja päätöksiä nimenomaan viestinnän näkökulmasta. Viestinnän tarkkailija kirjaa objektiivisesti havaintonsa joko viestinnän tarkkailijan muistilistalle, vapaasti paperille tai organisaation oman ohjeistuksen mukaisesti. Viestinnän tarkkailija ei osallistu eikä kommentoi harjoittelijoiden toimintaa tai heidän tekemiään ratkaisuja.

Viestinnän tarkkailijan tekemät havainnot kannattaa käydä lyhyesti läpi heti harjoituksen jälkeen yhdessä harjoitustiimin kanssa, jolloin tarkkailija voi vielä täydentää omia muistiinpanojaan. Tämän jälkeen tarkkailijan on hyvä koota havainnoistaan muistio, jonka pohjalta organisaatiossa voidaan ryhtyä toimenpiteisiin toimintamallien ja prosessien kehittämiseksi.

Digi- ja väestötietovirasto ei kerää tarkkailijan tekemiä havaintoja tai muistiinpanoja.

Muistathan pitää muistilistan sisältämät tiedot vain viestinnän tarkkailijan tiedossa, jotta harjoituksen sisältö ei paljastu muille osallistujille etukäteen.

Tapahtuma 1: Tekoälyavusteinen laaja tietojenkalastelukampanja Suomessa / Euroopassa

Viestinnän tehtävät numerot 13–17

* Saiko viestinnästä vastaava henkilö tiedon tilanteesta?
* Sovittiinko yhdessä, mitä asiasta viestitään?
* Arvioitiinko, mille tahoille tilanteesta pitää viestiä?
* Sovittiinko pääviestit yhdessä?
* Pohdittiinko, mitä viestintäkanavia tulisi käyttää?
* Sovittiinko yhdessä, kuka antaa tarvittaessa lausunnot medialle?
* Havaittiinko mediassa ja/tai somessa esillä olevat uutiset ja keskustelut?
* Miten median / sosiaalisen median keskusteluun reagoitiin?
* Arvioitiinko organisaation viestintäohjeiden ja -aineistojen soveltuvuutta tilanteeseen?

Tapahtuma 2: Järjestelmäuudistuksessa henkilötietojen tietoturvaloukkaus

Viestinnän tehtävät numerot 13–20

* Otettiinko viestinnästä vastaavaan yhteyttä?
* Arvioitiinko, mille tahoille tilanteesta pitää viestiä?
* Viestittiinkö henkilöstölle ja niille henkilöille, joita tilanne koski?
* Viestittiinkö ulkoisille sidosryhmille?
* Sovittiinko yhdessä, mitä asiasta viestitään (pääviestit)?
* Pohdittiinko, mitä viestintäkanavia tulisi käyttää?
* Sovittiinko, kuka antaa tarvittaessa lausunnot medialle?
* Havaittiinko mediassa ja/tai somessa esillä olevat uutiset ja keskustelut?
* Miten median / sosiaalisen median keskusteluun reagoitiin?
* Vastasiko median haastatteluun sovittu henkilö?
* Vastasiko haastateltava kysymyksiin sen mukaisesti, mitä oli sovittu?
* Viestittiinkö haastattelusta henkilöstölle tai muille kohderyhmille?
* Arvioitiinko organisaation viestintäohjeiden ja -aineistojen soveltuvuutta tilanteeseen?

Tapahtuma 3: Sidosryhmäriskit / arkaluonteinen yritysdata

Viestinnän tehtävät numerot 12–16

* Otettiinko viestinnästä vastaavaan yhteyttä?
* Arvioitiinko, mille tahoille tilanteesta pitää viestiä?
* Viestittiinkö henkilöstölle?
* Viestittiinkö ulkoisille sidosryhmille?
* Sovittiinko yhdessä, mitä asiasta viestitään?
* Pohdittiinko, mitä viestintäkanavia tulisi käyttää?
* Sovittiinko, kuka antaa tarvittaessa lausunnot medialle?
* Havaittiinko mediassa ja/tai somessa esillä olevat uutiset ja keskustelut?
* Miten median / sosiaalisen median keskusteluun reagoitiin?
* Arvioitiinko organisaation viestintäohjeiden ja -aineistojen soveltuvuutta tilanteeseen?

Tapahtuma 4: Tekoälyavusteinen haittaohjelmahyökkäys

Viestinnän tehtävät numerot 12–20

* Otettiinko viestinnästä vastaavaan yhteyttä?
* Arvioitiinko, mille tahoille tilanteesta pitää viestiä?
* Sovittiinko yhdessä, mitä asiasta viestitään (pääviestit)?
* Pohdittiinko, mitä viestintäkanavia tulisi käyttää?
* Sovittiinko, kuka antaa tarvittaessa lausunnot medialle?
* Arvioitiinko organisaation viestintäohjeiden ja -aineistojen soveltuvuutta tilanteeseen?